Λούσι Λιού

Η Λούσι Αλέξις Λιού (2 Δεκεμβρίου 1968) είναι Αμερικανίδα ηθοποιός, παραγωγός και καλλιτέχνιδα. Θεωρείται ευρέως ως πρωτοπόρος στην εκπροσώπηση των Ασιατών Αμερικανών στο Χόλυγουντ και έχει λάβει πολυάριθμες διακρίσεις, συμπεριλαμβανομένων δύο Βραβείων Critics' Choice, δύο Βραβείων Σωματείου Ηθοποιών και δύο υποψηφιοτήτων για Βραβεία Έμμυ Ζώνης Υψηλής Τηλεθέασης. Ως εξέχον σύμβολο του σεξ στα τέλη της δεκαετίας του 1990 και στις αρχές της δεκαετίας του 2000, έχει αναγνωριστεί για την αλλαγή των δυτικών προτύπων ομορφιάς. Το 2019, η Λιού έγινε η δεύτερη Ασιάτισσα Αμερικανίδα που τιμήθηκε με ένα αστέρι στη Λεωφόρο της Δόξας στο Χόλυγουντ.

Ο πρώτος της σημαντικός ρόλος ήταν αυτός της Λινγκ Γου στη νομική σειρά του Fox Άλι ΜακΜπιλ (1998–2002). Έλαβε περαιτέρω αναγνώριση με τους πρωταγωνιστικούς της ρόλους στην κωμική ταινία δράσης Οι άγγελοι του Τσάρλι (2000) και στη συνέχεια της, Οι άγγελοι του Τσάρλι: Δράση πέρα από τα όρια (2003) και στην ταινία δράσης-πολεμικών τεχνών Kill Bill: Volume 1 (2003) και στη συνέχεια της, Kill Bill: Volume 2 (2004). Επίσης έχει πρωταγωνιστήσει στις ταινίες Ανοιχτοί λογαριασμοί (1999), Ο Κινέζος θα... σφυρίξει τρεις φορές (2000), Σικάγο (2002), Το στοίχημα του Σλέβιν (2006), Watching the Detectives (2007), Ο άνθρωπος με τις σιδερένιες γροθιές (2012), Ραντεβού με τα αφεντικά (2018), Shazam! Η Οργή των Θεών (2023) και Presence (2024).

Η Λίου πρωταγωνίστησε ως η Δρ. Τζόαν Γουότσον στη δραματική σειρά του CBS Elementary (2012–2019). Επίσης έδωσε τη φωνή της ως Βάιπερ στις πρώτες τρεις ταινίες Κουνγκ Φου Πάντα (2008–2016) και ως Σίλβερμιστ στις ταινίες Τίνκερ Μπελ (2008–2015). Άλλες φωνητικές της ερμηνείες είναι η σειρά Maya & Miguel (2004–2007) και οι ταινίες Μουλάν 2 (2004) και Παράξενος Κόσμος (2022).

 Παραπομπές 

 Εξωτερικοί σύνδεσμοι 



Κατηγορία:Αμερικανίδες ηθοποιοί
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί βιντεοπαιχνιδιού
Κατηγορία:Βουδιστές